b'\n_START_ARTICLE_\nPra\xc5\xa1i\xc4\x8dereja\n_START_PARAGRAPH_\nPra\xc5\xa1i\xc4\x8dereja je po pomembnosti na\xc5\xa1a druga \xc5\xbeivinorejska panoga. Svojo upravi\xc4\x8denost potrjuje z nekaterimi biolo\xc5\xa1kimi posebnostmi in zan\xc4\x8dilnostmi vrste doma\xc4\x8di pra\xc5\xa1i\xc4\x8d, ki omogo\xc4\x8dajo hitro in sorazmerno poceni prirejo mesa. V svetu je prireja pra\xc5\xa1i\xc4\x8djega mesa zastopana s 40% vsega mesa in za pove\xc4\x8danje prireje si prizadevajo na vseh celina, razen v Severni Ameriki._NEWLINE_V Sloveniji ima pra\xc5\xa1i\xc4\x8dereja dolgo tradicijo. V urbarjih je zapisano, da so morali tla\xc4\x8diti tako imenovani svinjski davek, bila pa sta dva: mali in veliki. pri nas je bila pra\xc5\xa1i\xc4\x8dereja \xc5\xa1e posebno dobro razvita pred prvo svetovno vojno. Iz tistega \xc4\x8dasa je tudi zanimiv zapisa pomena pra\xc5\xa1i\xc4\x8dereje: \xc2\xa8poglavitni vzrok, da je pra\xc5\xa1i\xc4\x8dereja tako zelo raz\xc5\xa1irjena, je pa\xc4\x8d ta, da pra\xc5\xa1i\xc4\x8d hitro raste, da se hitro redi in da dobimo radi tega od pra\xc5\xa1i\xc4\x8da v razmeroma kratkem \xc4\x8dasu pri\xc4\x8dakovano korist in u\xc5\xbeitek\xc2\xa8. Ve\xc4\x8dji razvoj je na\xc5\xa1a pra\xc5\xa1i\xc4\x8dereja do\xc5\xbeivela v petdesetih letih in zadnjem desetletju. Razvila se je tako imenovana tr\xc5\xbena pra\xc5\xa1i\xc4\x8dereja, ki imasvoje temelje v intenzivnem in gospodarskem izkori\xc5\xa1\xc4\x8danju biolo\xc5\xa1kih zna\xc4\x8dilnosti pra\xc5\xa1i\xc4\x8dev. V svetu do\xc5\xbeivlja pra\xc5\xa1i\xc4\x8dereja v zadnjih dvajsetih letih izredno pomembne strukturne spremembe: izredno hitro se zmanj\xc5\xa1uje \xc5\xa1tevilo kmetij, ki redijo pra\xc5\xa1i\xc4\x8de, pove\xc4\x8duje pa se \xc5\xa1tevilo pra\xc5\xa1i\xc4\x8dec na obrat. Samo veliki obrati so gospodarni in konkuren\xc4\x8dni. Po ocenah trendov se bo pra\xc5\xa1i\xc4\x8dereja v svetu dobro razvijala. Vse bolj pa bo, podobno kot druge gospodarske dejavnosti, pod vplivom predpisov, ki bodo dolo\xc4\x8dali dogovorjene normative za rejo pra\xc5\xa1i\xc4\x8dec, ki bodo dolo\xc4\x8dali do okolja prijazne na\xc4\x8dine reje in tehnologije, ki bodo trajnostnem razvoju. Za uspe\xc5\xa1no rejo pra\xc5\xa1i\xc4\x8dev bo vse bolj pomembnej\xc5\xa1e znanje.\n_START_SECTION_\nPrehrana premenjskih svinj\n_START_PARAGRAPH_\nPrehrana plemenske svinje vpliva na zapletena \xc5\xbeivljenjska dogajanja organizmov svinje, katerih odsev je plodnost oziroma proizvodnja \xc5\xbeivali. Med drugim prehrana vpliva na: \xc5\xa1tevilo ovuliranih jaj\xc4\x8dec in prenatalno smrtnost, rast plodov in s tem rojstno maso pujskov, zdravstveno stanje svinj ob prasitvi in prve dni po njej, sestavo mleziva, mleka, mle\xc4\x8dnost svinje itn. \xc5\xbde iz normativov je mogo\xc4\x8de razbrati bistveno na\xc4\x8delo, ki velja v prehrani svinj: skromno krmimo med brejostjo in obilno v \xc4\x8dasu dojenja. Med brejostjo se naj svinja ne zredi preve\xc4\x8d. Za\xc5\xbeeleno je, da svinja od osemenitve pa do osemenitve v naslednjem ciklusu ne pridobi ve\xc4\x8d kot 15kg telesne mase, in to samo v prvih treh do \xc5\xa1tirih ciklosih, potem naj sploh ne bi ve\xc4\x8d prodibivala pri masi. Svinja naj bi med brejostjo pove\xc4\x8dale telesno maso za okoli 35 do 40kg, mlade svinje do tretjega gnezda pa \xc5\xa1e za 25 do 30% ve\xc4\x8d. 20 do 25 kg prirasta je zaradi prirasta rodil, plodov in plodne vode, drugo pa je nadomestitev iz\xc4\x8drpanih telesnih rezerv iz prej\xc5\xa1ne laktacije, nalaganje novih rezerv in pri mladih svinjah \xc5\xa1e rast. Zaradi ve\xc4\x8djega prirasta se sicer nekoliko pove\xc4\x8da rojstna masa pujskov, vendar se pri tem svinja preve\xc4\x8d zamasti, zato nastanejo s tem povezani problemi. Svinje, ki so ob prasitvi zelo rejene, so nagnjene k porodnim in poporodnim zdravstvenim motnjam. Zanje je nevarno, da bodo po prasitvi pri\xc5\xa1le ob mleko (sindrom MAA). Take svinje imajo med dojenjem slab\xc5\xa1i tek kot manj rejene; mleko dajejo bolj iz telesnih rezevr in zato bol huj\xc5\xa1ajo. Rejene svinje imajo bolj mastno mleko, zato so driske pri njihovih pujskih pogostej\xc5\xa1e.\n_START_SECTION_\nPrehrana pra\xc5\xa1i\xc4\x8dev pitancev\n_START_PARAGRAPH_\nSodibni mesnati pra\xc5\xa1i\xc4\x8di so izredno rastne \xc5\xbeivali, vendar pa je intenzivnost rasti odvisna od intenzivnosti krmljenja. Koliko dni potrebujejo pra\xc5\xa1i\xc4\x8di pitanci za pitanje do 40 kg do 50, 60,...,110 kg pri razli\xc4\x8dni intenzivnosti krmljenja kot je razvidno dose\xc5\xbeejo s 100-odstotno intenzivnostjo krmljenja, to je \xc4\x8de pitamo pra\xc5\xa1i\xc4\x8de s koncentrirano krmo po volji, najve\xc4\x8dje dnevne priraste in s tem najkraj\xc5\xa1i \xc4\x8das za pitanje. Vendar pri taki intenzivnosti pitanja lahko postanejo tudi sodobni mesnati pra\xc5\xa1i\xc4\x8di preve\xc4\x8d zama\xc5\xa1\xc4\x8deni, zato ob zakolu ne ustrezajo zahtevam sodobnega mesnega trga._NEWLINE_Zaradi manj\xc5\xa1e intenizivnosti pitanja so prirasti manj\xc5\xa1i, vendar je klavna kakovost bolj\xc5\xa1a, ker so pitanci zaradi manj\xc5\xa1e oskrbe z energijo manj zama\xc5\xa1\xc4\x8deni.\n_START_SECTION_\nTla boksov\n_START_PARAGRAPH_\nTla boksov \xc5\xbeivalim ne smejo povzro\xc4\x8datu po\xc5\xa1kodb, bolezni in neugodja. Na splo\xc5\xa1no lo\xc4\x8dimo polna in re\xc5\xa1etkasta tla. Polna tla so ve\xc4\x8dinoma betonska, v\xc4\x8dasih pa se odlo\xc4\x8dijo tudi za tlakovce ali katero drugo talno oblogo. Polna tla v boksu so lahko z nastilom ali brez njega. \xc4\x8ce na obratu ni dovolj nastila, morajo biti tla toplotno izolirana. Pri vsakih polnih tleh je vedno nujno potrebna tudi hidroizolacija._NEWLINE_V praksi so re\xc5\xbee \xc5\xa1iroke od 12 do 35mm. Za pujske v bokse navadno ne dajemo re\xc5\xa1etk. Ampak kovinske mre\xc5\xbee z majhnim razmikom med \xc5\xbeicami(10mm). Stopna povr\xc5\xa1ina na bo \xc5\xa1iroka od 80 do 150mm. Razmerje med potrebno \xc5\xa1irino re\xc5\xbee in \xc5\xa1irino re\xc5\xa1etke mora biti tako, da bo na dol\xc5\xbeinskem metru 6 do 10 re\xc5\xa1etk.\n_START_SECTION_\nPregrada boksov\n_START_PARAGRAPH_\nPregrade so lahko polne ali re\xc5\xa1etaste._NEWLINE_Polne pregrade so take, da se ne vidi skoznje, narejene pa so lahko iz razli\xc4\x8dnih materialov. Azbestnocementne plo\xc5\xa1\xc4\x8de so trpe\xc5\xbene, vendar zaradi vsebnosti azbesta zdravstveno opore\xc4\x8dne. Lesene je te\xc5\xbeko \xc4\x8distiti in razku\xc5\xbeevati, pra\xc5\xa1i\xc4\x8di pa jih tudi hitro zgrizejo. V prasili\xc5\xa1\xc4\x8dih so polne pregrade koristne zato, ker varujejo pujske pred prepihom. Elementi re\xc5\xa1etkastih pregrad so postavljeni vodoravno ali navpi\xc4\x8dno. Pri vodoravni postavitvi so elementi okrogle cevi ali oglati votli profili, pri navpi\xc4\x8dni postavitvi pa uporabljajo pa uporabljajo tudi \xc5\xa1iroko profilno plo\xc4\x8devino. Navpi\xc4\x8dna postavitev je ugodna zato, ker pra\xc5\xa1i\xc4\x8di po taki pregradi ne morajo plezati._NEWLINE_Vi\xc5\xa1ina pregrad mora ustrezati kategoriji \xc5\xbeivali. Ve\xc4\x8dja kot je kategorija, vi\xc5\xa1ja mora biti ograja.\n_START_SECTION_\nVrata boksov\n_START_PARAGRAPH_\nVrata boksov morajo biti montirana vedno ob vogalih boksov, in sicer zaradi la\xc5\xbejega preganjanja pra\xc5\xa1i\xc4\x8dev iz boksov. Zapirala morajo biti urejena tako, da jih brez te\xc5\xbeav odpiramo in zapiramo z eno roko in da jih pra\xc5\xa1i\xc4\x8di ne morejo odpirati. V boksih za merjasce morajo biti vrata boksov \xc5\xa1iroka najmanj en meter.\n_START_SECTION_\nKrmilniki\n_START_PARAGRAPH_\nOblika krmilnikov je odvisna od na\xc4\x8dina krmljenja. Pri restriktivnem na\xc4\x8dinu krmljenja ja treba vsem pra\xc5\xa1i\xc4\x8dem omogo\xc4\x8diti so\xc4\x8dasen dostop do krme. To lahko pri talnem krmljenju vsujemo na tla ali v korita. Pri talnem krmljenju je ve\xc4\x8dji raztros krme, \xc4\x8de so v boksu prepustna tla. Dol\xc5\xbeina korit mora zadostovati vsem pra\xc5\xa1i\xc4\x8dem, ki so v boksu. Celotna \xc5\xa1irinakorita mora biti maksimalna prsih \xc5\xa1irin pra\xc5\xa1i\xc4\x8dev, tako da ve\xc4\x8dji so pra\xc5\xa1i\xc4\x8di, ve\xc4\x8dje korito potrebujejo.\n_START_SECTION_\nNapajalniki\n_START_PARAGRAPH_\nNapajalniki delujejo razli\xc4\x8dno. Ena najstarej\xc5\xa1ih oblik so skodeli\xc4\x8dasti napajalniki. Iz takih \xc5\xbeivali polijejo malo vode, vendar pa ta ni higieni\xc4\x8den. Vsak dan jih je treba \xc4\x8distiti. Cuceljski napajalniki razli\xc4\x8dnih vrst so najbolj raz\xc5\xa1irjena oblika. Njihova slaba stran je, da jih pra\xc5\xa1i\xc4\x8di uporabljajo za igro, pri \xc4\x8demer polijejo veliko vode. Za nemoteno pitje morajo biti napajalniki montirani ustrezno visoko. Ve\xc4\x8dja ko je kategorija \xc5\xbeivali, vi\xc5\xa1je naj bi bil napajalnik._NEWLINE_Zaradi la\xc5\xbeje kontrole in \xc4\x8di\xc5\xa1\xc4\x8denje napajalnikov je priporo\xc4\x8dljivo, \xc4\x8de so montirani v bli\xc5\xbeini hodnika in v vogalu boksa, da jih pra\xc5\xa1i\xc4\x8di ne po\xc5\xa1kodujejo z o\xc4\x8dohavanjem. Napajalnike montiramo na zaprt ali odprt vodovodni sistem s tlakom vode 0,5 do 0,8 bara.'